*Projekts*

LATVIJAS REPUBLIKAS MINISTRU KABINETS

2018.gada \_\_. \_\_\_\_\_\_\_ Rīkojums Nr.

Rīgā (prot. Nr.      §)

**Par materiāltehnisko līdzekļu nodošanu bezatlīdzības lietošanā biedrībai "Latvijas Biatlona federācija"**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 2.1 punktu un 5. panta piekto daļu Jaunsardzes un informācijas centram nodot biedrībai “Latvijas Biatlona federācija” (reģistrācijas Nr. 40008022059, juridiskā adrese – Roberta Feldmaņa iela 11, Rīga, sabiedriskā labuma organizācijas statuss piešķirts ar Finanšu ministrijas 2005. gada 25. jūlija lēmumu Nr. 322) (turpmāk – biedrība) bezatlīdzības lietošanā materiāltehniskos līdzekļus saskaņā ar pielikumu (materiāltehnisko līdzekļu kopējā bilances vērtība uz 2018. gada 2. janvāri ir 272681.04 *euro*) (turpmāk – inventārs).

2. Šā rīkojuma 1. punktā minētais inventārs tiek nodots biedrībai bezatlīdzības lietošanā, lai biedrība nodrošinātu jaunsargu iesaistīšanu biatlona sportā un citās fiziskajās aktivitātēs, tādējādi sekmējot jauniešu kā veselu, fiziski un garīgi attīstītu personību veidošanās veicināšanu.

3. Inventārs biedrībai tiek nodots bezatlīdzības lietošanā uz desmit gadiem, bet ne ilgāk, kamēr ir spēkā biedrībai ar Finanšu ministrijas 2005. gada 25. jūlija lēmumu Nr. 322 piešķirtais sabiedriskā labuma organizācijas statuss.

4. Aizsardzības ministrijai nodrošināt, ka Jaunsardzes un informācijas centrs noslēdz līgumu ar biedrību par inventāra nodošanu bezatlīdzības lietošanā (turpmāk – līgums).

5. Šā rīkojuma 4. punktā minētajā līgumā iekļaut šādus noteikumus:

5.1. inventārs biedrībai tiek nodots bezatlīdzības lietošanā uz desmit gadiem, bet ne ilgāk, kamēr ir spēkā biedrībai piešķirtais sabiedriskā labuma organizācijas statuss;

5.2. inventārs biedrībai tiek nodots bezatlīdzības lietošanā, lai nodrošinātu šā rīkojuma 2. punktā minētā uzdevuma izpildi;

5.3. biedrība nodod inventāru Jaunsardzes un informācijas centram un līgums tiek izbeigts, ja biedrība pārstāj īstenot šā rīkojuma 2. punktā minētā uzdevuma izpildi;

5.4. biedrība par saviem līdzekļiem nodrošina inventāra uzturēšanu un apkopi;

5.5. Jaunsardzes un informācijas centram ir tiesības vienpusēji atkāpties no līguma, rakstiski informējot biedrību vismaz 30 dienas iepriekš, ja:

5.5.1. bezatlīdzības lietošanā nodotais inventārs netiek izmantots atbilstoši nodošanas mērķim;

5.5.2. inventārs ir nepieciešams Jaunsardzes un informācijas centram izmantošanai savām vajadzībām.

Ministru prezidents Māris Kučinskis

Aizsardzības ministrs Raimonds Bergmanis